GiliGold/VAD_KnessetCorpus huggingface dataset:
שמעון בן-שושן: מתישהו אנחנו מבינים שיש פה פרשייה הרבה יותר רחבה וגדולה.
שמעון בן-שושן: צריך תמיד לשמור את האפשרות לפתוח בהליך הפלילי.
שמעון בן-שושן: לסגור את הדלת בפני ההליך הפלילי זאת פגיעה אנושה ביכולת המודיעינית להפעיל מודיעין לאורך זמן.
מרים אילני: גם ביכולת האכיפה של הממונה כי הוא יפחד לפתוח בהליך מנהלי כי אחרי זה אי-אפשר יהיה לעבור להליך הפלילי.
זהבה גלאון: נותנים פה סמכות לממונה שהיא עבר לסמכות של המשטרה.
מרים אילני: למה זה מעבר?
מרים אילני: בפרק הקודם עסקנו איך לחקור ואיך לברר את ההפרה.
זהבה גלאון: אם הממונה מחליט לפתוח בחקירה מנהלית נגד גורם כלשהו ובינתיים בידי המשטרה מצטברות ראיות.
זהבה גלאון: האם העובדה שהממונה פתח חקירה מטעמו, חוסמת את האפשרות בפני המשטרה לפתוח בחקירה?
זהבה גלאון: בעצם אתם מציעים שאין שתי חקירות במקביל.
זהבה גלאון: זאת אומרת, שחקירה מנהלית חוסמת חקירה פלילית.
משה גפני: העיקרון הוא כזה, וזאת ההתלבטות.
משה גפני: העיקרון הוא שלא הולכים לשני הליכים מקבילים.
משה גפני: מצד אחד יש את הנושא של האכיפה המנהלית עם התהליך שלו ומצד שני מתנהלת חקירת משטרה.
משה גפני: לא יכול להיות שאדם ייענש פעמיים בעצם עובדת החקירה של שני מישורים.
משה גפני: נציג המשטרה טוען שלאגף שוק ההון אין הכלים שיש למשטרה.
משה גפני: פתאום יתברר שמדובר פה באיזה תהליך של הונאה.
משה גפני: אנחנו מדברים על עבירות גדולות ולא על איזה סוכן ביטוח קטן שלא שלח חוזה.
משה גפני: מדובר במקרים כאלה של הונאה רחבת היקף.
משה גפני: הטענה שלו היא טענה נכונה ואני לא מתעלם ממנה.
משה גפני: אבל, אנחנו חייבים לשמור על העיקרון אחרת כל הבסיס של החוק הזה נופל מתחת רגלינו.
משה גפני: לכן, אם בא האדם לאגף שוק ההון והתחיל בהליך של אכיפה מנהלית והוא בא ואומר: המשטרה חקרה אותי באזהרה.
משה גפני: אנחנו צריכים לגרום לכך שבחוק יהיה שאז נעצר באחת נושא של האכיפה המנהלית.
מרים אילני: על זה הסכמנו אבל לא להיפך.
משה גפני: הטענה נכונה, הלאה.
אליאור גבאי: אני מנהלת מחלקת אכיפה ופיקוח.
אליאור גבאי: דנים פה באיזה תהליך הגיוני ואני מבין את ההיגיון ואת הצורך לעשות צדק.
אליאור גבאי: בתפישתנו, אנחנו מאוד לא רוצים תהליכים מקבילים וענישה כפולה.
אליאור גבאי: הלכה למעשה, המציאות היא כזאת שאין לי מושג על מה הוא נחקר במשטרה ואין לי מושג איזה ראיות יש להם.
אליאור גבאי: אולי זה בכלל משהו אחר?
אליאור גבאי: אין לנו את השיח הזה ולא יכול להיווצר השיח הזה.
משה גפני: אני מציע שתיקחו את החוק כולו, תחזרו הביתה, תעשו שיעורי בית, תשבו עם המשטרה ועם משרד המשפטים ותבואו עם דברים ברורים.
משה גפני: מה אתם רוצים שאני אעשה?
אליאור גבאי: הטענה היא מאוד פשוטה.
משה גפני: אתה רוצה שהוועדה תאשר את האפשרות הזאת שתתנהל חקירת משטרה ותתנהל גם אכיפה מנהלית עם עיצומים?
משה גפני: אתה מעלה לי את הבעיות או שאתה רוצה למצוא לי פיתרון?
אליאור גבאי: הפיתרון נאמר כבר קודם.
אליאור גבאי: התהליך המנהלי הוא פשוט מבחינת ביצועו.
אליאור גבאי: אם יתברר שעל יסוד אותו יסוד עובדתי או בכלל על יסוד אחר, אולי יש איזה הפרות מס ואצלנו זה הפרות מנהליות של הפרת חוקי הפנסיה?
משה גפני: אני נחקר במשטרה על הדבר הזה.
משה גפני: אני בא אליכם, אתם קראתם לי על עיצומים כספיים, על אכיפה מנהלית.
משה גפני: אני אומר לכם שעל זה נחקרתי במשטרה והוזהרתי שאני עלול לעמוד לדין.
משה גפני: מה אז אתה עושה?
אליאור גבאי: אז אני מתייעץ עם פרקליט מחוז ויודע להחליט אם זה אותו יסוד עובדתי.
משה גפני: תתייעץ עם מי שאתה רוצה.
מרים אילני: אנחנו אומרים לך שעד שלא נסגר התיק – זה בסדר.
אליאור גבאי: - - זה בסדר.
משה גפני: אין ברירה, תאמין לי.
משה גפני: אתה יודע כמה בעיות יש בחוק הזה?
משה גפני: אתם רוצים או לא רוצים חוק?
זהבה גלאון: אז למה אתם רצים איתו?
משה גפני: זאת ישיבה שמינית.
משה גפני: הייתי בטוח שהישיבה הזאת תיקח רבע שעה.
זהבה גלאון: אדוני, יכולה להיות קונסטלציה אחרת מהתרחיש שאתה מצייר.
זהבה גלאון: אתה אומר שהממונה חוקר אותו והוא אומר לו שהוא כבר נחקר במשטרה.
זהבה גלאון: אבל, יכולה להיות קונסטלציה שהממונה חוקר אותו ורק בהמשך הוא נחקר במשטרה.
משה גפני: אז הוא חוזר חזרה ואומר שהוא נחקר במשטרה.
משה גפני: אז הם צריכים לעצור.
משה גפני: הם לא יכולים ללכת על שני הליכים במקביל.
נטע דורפמן-רביב: אנחנו מסכימים לזה.
משה גפני: הטענה של המשטרה היתה שלהם אין כלים כפי שיש למשטרה.
זהבה גלאון: זאת אומרת, שהממונה מפסיק.
נטע דורפמן-רביב: אנחנו נסוגים.
משה גפני: אני גם מציע שיהיה קשר בין אגף שוק ההון לבין המשטרה.
משה גפני: זה תמיד טוב למשטרה יש קשר עם אגפים במשרד האוצר.
זהבה גלאון: מה קורה לעדויות מההליך?
משה גפני: אי-אפשר להשתמש בהן.
משה גפני: זה סגור לגמרי.
מרים אילני: אני רוצה לסכם.
מרים אילני: בעצם אנחנו אומרים שסעיף 92י'(א) נשאר כפי שהוא ובמקום סעיף קטן ב' יהיה כתוב: "הוזהר אדם בחשד לביצוע עבירה, לא יופעלו סמכויות בירור מנהלי ולא יתנהלו הליכי הטלת עיצום כספי אלא אם הוחלט שלא להעמיד את החשוד לדין".
מרים אילני: לפי שגית זה על-ידי פרקליט מחוז.
מרים אילני: משרד המשפטים מתנגד לפרקליט מחוז אבל - - -
משה גפני: מרים, יש לנו זמן לנסח את זה.
שגית אפיק: אי-אפשר לעשות במקביל את שניהם.
שגית אפיק: אחר-כך נעבוד על הנוסח.
משה גפני: אני לא יורד לפרטים של הנוסח.
משה גפני: יש לנו הרבה זמן לנסח את זה.
שגית אפיק: עמוד 15, הפחתת עיצום כספי.
שגית אפיק: יש פה הבהרה של הסעיף.
שגית אפיק: קודם כל, שיקולי ההפחתה הוכנסו לתוספת החמישית: "החליט המפקח על הטלת עיצום כספי על מפר, כאמור בסעיף 92א רשאי הוא בהחלטה בכתב שיפורטו בה הנימוקים לעניין התקיימותם של אמות המידה והשיקולים המנויים בתוספת החמישית לגבי המפר או ההפרה וכן הנימוקים לעניין שיעור ההפחתה שקבע המפקח לפי התוספת האמורה, להפחית את סכום העיצום הכספי שהיה עליו להטיל לפי סעיף 92א'".
שגית אפיק: זה למעשה תיקון שהוסיפה הוועדה.
שגית אפיק: אפשר לראות אחר-כך את השיקולים להפחתה בתוספת החמישית.
שגית אפיק: תיקון נוסף שהוא חדש, עמוד 16 למטה.
שגית אפיק: הוועדה הוסיפה איזה סעיף שהיה סעיף עירבון, כשהמטרה שלו היתה להקל אבל מהערות הגופים הבנו שאתם לא רואים בו משום הקלה ולכן הוא הוסר.
שגית אפיק: במקום זה רק הובהר שהעיצום כספי על תנאי הוא כפוף לשינויים של ההפחתה, הוא ייעשה בהתאמה איתם.
שגית אפיק: גם לגבי העיצום הכספי על תנאי, המפקח יהיה רשאי לקבוע תנאים אחרים שהם לא עיצום ובהם גם פעולות לתיקון ההפרה.
שגית אפיק: עמוד 17, נקיטת פעולות לתיקון ההפרה ומניעת הפרתה, הושמט בדיוק מהסיבה הזאת.
שגית אפיק: אנחנו עוברים לעמוד 18 למעלה, תשלום לנפגע ההפרה.
שגית אפיק: היתה בקשה של הגופים שהתשלום לנפגע הפרה יהיה רק לגבי מפר שהוא תאגיד.
שגית אפיק: אני רוצה להפנות את תשומת לבכם לשני עניינים שבגללם הוחלט בסופו של דבר שזה לא ייכנס לכאן: אחד, בניירות ערך אין אבחנה כזאת.
שגית אפיק: ההנחה היא שממילא זה יופעל לגבי יחיד במקרים חריגים ביותר.
שגית אפיק: במרבית המקרים זה יופעל לגבי תאגיד.
שגית אפיק: בנוסף, בסעיף השיפוי והביטוח, הובהר שההוצאות הנילוות, לרבות תשלום לנפגע הפרה, ככל שיוטלו על יחיד, הן הוצאות שכן ניתן לשפות בגינן ולכן אין צורך בתוספת הזאת שהיא לבקשת הגופים.
שגית אפיק: מכאן שהבקשה שלכם התקבלה רק באופן אחר.
שגית אפיק: לגבי פרסום על הטלת עיצום כספי, עמוד 19, סעיף 92כג.
שגית אפיק: הגופים ביקשו שתהיה כאן זכות טיעון לפני הפרסום ונאמר כאן מפי רביד דגל, ולבקשת הגופים נחזור על זה לפרוטוקול, שאכן הנוסח תומך בכך שתהיה זכות טיעון אצל המפקח לפני פרסום.
שגית אפיק: אני אומרת את זה במפורש.
שגית אפיק: אפשר להצביע עד עמוד 21 פסקה 17.
משה גפני: מי בעד אישור הסעיפים כפי שהוקראו על ידי היועצת המשפטית?
משה גפני: הצבעה בעד – רוב נגד – אין נמנעים – 1
שגית אפיק: זה כולל פסקה 14, כולל התיקון שאמרנו.
משה גפני: עכשיו התוספת השלישית.
שגית אפיק: בתוספת השלישית אין תיקונים, בתוספת הרביעית אין תיקונים, הסכומים נשארו כפי שנקראו בישיבה הקודמת.
שגית אפיק: בתוספת החמישית, עמוד 26, יש פה כמה הבהרות.
שגית אפיק: פסקה 4 למטה יש פה הבהרה של הניסוח.
שגית אפיק: יש פה הפחתה של 50% לגבי השפעת הטלת העיצום הכספי ביחס למחזור פעילותו של תאגיד.
שגית אפיק: ככל שמדובר ביחיד זה ביחס להכנסתו השנתית.
שגית אפיק: יש פה הבהרה של הנוסח.
שגית אפיק: פסקה 5, עמוד 27 למעלה.
שגית אפיק: בהמשך למה שדיברנו קודם לגבי עובד שכיר שפועל לפי נהלים של התאגיד ויש לו הגנה מוחלטת, יש כאן סעיף נוסף שהוא סעיף של הפחתה.
שגית אפיק: לגבי מפר שהוא יחיד, אם פעל לפי מערכת נהלים פנימית של התאגיד בו הוא עובד, יש פה הפחתה של עד 50%.
קריאה: אם הוא עבד על-פי הנוהל אין עליו שום – זה מה שהיה כתוב קודם.
שגית אפיק: זה יחול לגבי נושא משרה בלבד.
שגית אפיק: פסקה 7.
שגית אפיק: זה סוג של סעיף נוסף שהוא סעיף הפחתה, שיאפשר למפקח שיקול דעת נוסף לגבי הפרות קלות ערך.
שגית אפיק: "העובדות המהוות את ההפרה קלות ערך וזאת לנוכח הרווח שהיה עשוי להיות מופק מההפרה, הפסד שהיה עשוי להימנע ממנה או הנזק שהיה עשוי להיגרם ממנה, או לנוכח תפקידו של המפר, זאת הפחתה של עד 30%".
שגית אפיק: אתה יכול להצביע על כל סעיף 1, עד עמוד 27.
שגית אפיק: זה כל חוק הביטוח למעשה.
שגית אפיק: למעשה, חוק הפיקוח על שירותים פיננסים (קופות גמל) מכיל את כל התיקונים שאנחנו אמרנו.
שגית אפיק: אפשר לראות את זה בפסקה 6 עמוד 28 למטה.
שגית אפיק: הוא עושה הפניה לסעיפים.
שגית אפיק: אנחנו נוסיף לכאן את כל הסעיפים.
שגית אפיק: כרגע אין מספרי סעיפים לסעיפים החדשים שהוספנו אבל יתווספו לכאן כל הסעיפים.
שגית אפיק: פרק האכיפה המנהלית מחוק הביטוח יישתל לכאן .
שגית אפיק: זה לגבי קופות גמל, עד עמוד 34.
משה גפני: מי בעד אישור הסעיף ירים את ידו?
משה גפני: הצבעה בעד – רוב נגד – אין נמנעים – 1.
משה גפני: עכשיו אנחנו עוברים לייעוץ פנסיוני.
מאיה פרי אלתרמן: זה הסעיף לגבי עובדי הבנקים.
משה גפני: אני רוצה לומר לחברי הוועדה כדלהלן: דיבר איתי כמה פעמים יושב ראש ההסתדרות עופר עייני.
משה גפני: הוא ואנשיו גם ישבו עם פרופסור עודד שריג.
משה גפני: אני התווכחתי איתו אבל אני אגיד לכם מה אני רוצה להציע.
משה גפני: הוא טוען שיש פה פגיעה בעובדים שהם עובדים זוטרים, אפילו שהם בעלי רישיון.
משה גפני: הרי החרגנו את העובדים הזוטרים מול בעלי הרישיון ואז הטענה שלו היתה שהיתה הסכמה של אגף שוק ההון להחריג בכלל את העובדים גם אם הם בעלי רישיון.
משה גפני: אני לא נכנס לעניין הזה אבל זה בלתי אפשרי מבחינה משפטית מכיוון שאז מתחילה להיות אפליה.
משה גפני: קיבלתי פניות ומכתבים, מה ההבדל בין נושאי משרה.
משה גפני: בכלל, כל השכירים בעצם צריכים להיות מוחרגים והולכים לעשות שינוי מהפכני לעומת החוק הקיים.
משה גפני: אני לא הגעתי איתו להסכמה ואני מבין שגם בפגישה שהתקיימה אתמול בין פרופסור שריג לבינו או בין אנשי אגף שוק ההון לבין אנשי ההסתדרות, לא הגיעו להסכמה.
משה גפני: אני לא רוצה לחתוך את העניין הזה כבר עכשיו.
משה גפני: מכיוון שאנחנו לא מעלים את זה מחר למליאה.
משה גפני: אנחנו סיימנו את הנושא של הביטוח, סיימנו את הנושא של קופות גמל.
משה גפני: זה לא יוכל לבוא למליאה אלא ברגע שהמליאה תתכנס, שזה ייקח עוד כמה שבועות.
משה גפני: גם הנסחית של הכנסת עדיין לא פה.
משה גפני: אני מציע שאנחנו נפצל את הסעיף של הייעוץ הפנסיוני.
משה גפני: עד שהכנסת מתכנסת נאפשר לאגף שוק ההון לשבת - - -
משה גפני: לפצל כדי לאשר את החוק כולו בלי זה.
אמנון כהן: ניתן להם שבוע ובשבוע הבא נצביע על זה.
משה גפני: אני מציע לפצל את זה בגלל שאם לא, אנחנו מביאים למליאה את שני הסעיפים הראשונים.
אמנון כהן: זה ייקח הרבה זמן.
אמנון כהן: זה לא טוב לפצל.
אמנון כהן: בין כה וכה צריך להעביר את זה להצבעה.
משה גפני: אתה צודק, אני מקבל.
משה גפני: חבר הכנסת אמנון כהן צודק.
משה גפני: בלאו הכי אנחנו לא מביאים למליאה.
משה גפני: אישרנו את שני הפרקים הראשונים, את הפרק של הביטוח ואת הפרק של קופות הגמל.
משה גפני: אנחנו נאשר גם את הנושא של הייעוץ הפנסיוני לאחר שתשבו עם אגף שוק ההון ותנסו להגיע להסכמות.
משה גפני: אני ממליץ להגיע להסכמות כי אם לא תגיעו להסכמות הוועדה תכריע לכאן ולכאן וזה לא יישאר כך תלוי ועומד.
משה גפני: אני מבקש שזה יהיה מהר.
משה גפני: בכל מקרה יש שנה עד שהחוק ייכנס לתוקף.
שגית אפיק: נצביע על זה.
משה גפני: נצביע גם על זה.
משה גפני: לכן אני מבקש לעשות כל מאמץ בשבועיים האלה להגיע להסכמה.
משה גפני: אם תבואו בעוד שבועיים ותגידו שאתם צריכים עוד כמה ימים, זה בסדר.
משה גפני: חייבים לסיים את העניין הזה.
משה גפני: אם היינו לוקחים את החוק שהממשלה הביאה אז המצב היה גרוע פי מיליון.
משה גפני: לעומת המצב הקיים גם המצב יכול להיות גרוע.
משה גפני: לכן אני מציע לסיים את זה.
משה גפני: אני מבקש שאתם תיזמו את זה בגלל שהוועדה תכריע לכאן ולכאן.
משה גפני: יכול להיות שיהיו כאלה שיצביעו נגד.
משה גפני: יכול להיות שיהיו כאלה שיצביעו בעד, יכול להיות שיהיה רוב בעד ההעברה כמות שהיא, לכן תגיעו להסכמות.
שגית אפיק: אתה מדלג על סעיף 3 ואתה מצביע על סעיף 4 שהמשמעות שלו היא תחילה של שנה מיום הפרסום ברשומות לגבי כל הפרקים של עיצומים כספיים.
משה גפני: מי בעד אישור הסעיף הזה ירים את ידו?
משה גפני: הצבעה בעד – רוב נגד – אין נמנעים - 1
משה גפני: הסעיף הזה אושר.
משה גפני: נשאר הפרק של הייעוץ הפנסיוני.
משה גפני: אנחנו מאפשרים לכם לקיים דיון על העניין ותעדכנו אותנו מה נגמר ונביא את זה להכרעה.
מאיה פרי-אלתרמן: אדוני, אנחנו מבקשים שאם הסעיף לא מפוצל מהחוק אז להחריג את נושא השכירים כבר עכשיו.
מאיה פרי-אלתרמן: שהנוסח יכלול הוראה מפורשת שמחריגה את השכירים.
משה גפני: אין שינוי בין מה שאמרתי בתחילת הפרק הזה לגבי הפיצול.
משה גפני: הפיצול גם דורש אישור מליאה.
משה גפני: לא נשאיר את זה כך, תגיעו להסכמות גם בזה.
משה גפני: אני לא מביא למליאה את החוק, גם את מה שאישרנו, עד שלא ייגמר העניין של הייעוץ הפנסיוני.
משה גפני: אם מאיזה שהן סיבות נגיע לתחילת המושב שאז אנחנו צריכים להביא את זה למליאה, אז אני אביא פיצול.
משה גפני: אם לא תהיה ברירה נפצל.
משה גפני: אמנון כהן צודק, אין טעם שנצביע עכשיו על פיצול, יש לכם מספיק זמן.
מאיה פרי-אלתרמן: מה יהיה המצב אם בתוך שבועיים זה לא נגמר?
משה גפני: נביא את זה לוועדה להכרעה.
אמנון כהן: אנחנו נכריע בסוף.
מאיה פרי-אלתרמן: אז יהיה דיון נוסף בוועדה?
משה גפני: יהיה דיון או בפיצול, או בהצבעה או באישור.
אמנון כהן: אדוני, הם חושבים שיהיה פיצול, הם לא יבואו למשא ומתן.
אמנון כהן: תגיד שלא יהיה פיצול.
משה גפני: אנחנו נעשה כל מאמץ שלא יהיה פיצול.
משה גפני: כרגע הפיצול לא רלוונטי.
משה גפני: הוא יהיה רלוונטי בתחילת המושב.
מאיה פרי-אלתרמן: אבל יהיה דיון נוסף בוועדה בנושא השכירים?
משה גפני: אם לא תהיה הסכמה יהיה דיון נוסף רק על הנקודה הזאת.
משה גפני: תודה, הישיבה נעולה.
משה גפני: על סדר היום - הארכת מועדים לפי חוק מימון מפלגות.
משה גפני: הגיע לכאן שמואל גולן ממשרד מבקר המדינה.
משה גפני: יש בקשה של "אגודת ישראל", ואני אבקש להדגיש למען הפרוטוקול – זה לא "דגל התורה".
משה גפני: "אגודת ישראל מגישה דו"ח בנפרד ולכן אני יכול לנהל את הישיבה הזו.
משה גפני: אנחנו, "דגל התורה", מגישים בנפרד ואנחנו לא בדיון הזה.
משה גפני: ביקשו "אגודת ישראל" הארכה במועד לחודשיים או חודש וחצי.
שמואל גולן: הם ביקשו לחודש וחצי .
שמואל גולן: אנחנו שלחנו לך מכתב שבו אנחנו ממליצים לאשר ל "אגודת ישראל" דחייה – לא עד ה-15 ליוני אלא עד ה- 1 ליוני, ואני רוצה שתדעו מה המשמעות של העניין.
שמואל גולן: אנחנו נוציא את הדו"ח שלהם בנפרד.
שמואל גולן: הוא יצא כנראה בין ה- 21.9 פחות או יותר - -
משה גפני: אתם מציעים לאשר להם עד ה- 1 ביוני.
שגית אפיק: והם מבקשים מהוועדה להאריך את מועד המסירה שלהם עד 21 לספטמבר לגבי "אגודת ישראל".
שמואל גולן: החוק אומר ש-16 שבועות לאחר הגשת הדו"חות אנחנו צריכים להגיש דו"ח.
שמואל גולן: יצא מצב שהיתה כבר דחייה אחת שלכם, של כמה מפלגות.
שמואל גולן: עכשיו יש דחייה נוספת.
שגית אפיק: אבל ה- 21 בספטמבר, זה רק לגבי "אגודת ישראל".
שמואל גולן: היום אנחנו מדברים על "אגודת ישראל".
שמואל גולן: המשמעות היא שהדו"ח של "אגודת ישראל" יהיה בנפרד.
משה גפני: מה שאתה מציע לאשר זה עד ה- 1 ביוני.
משה גפני: אני רוצה לבקש ממך – האם אפשר לעשות מאמץ להגיש את הדו"ח שלכם עליהם גם כן מוקדם יותר, כמה שאפשר.
שמואל גולן: אנחנו נשתדל.
שמואל גולן: אבל המועד הסופי הוא 21.
שמואל גולן: אם נצליח – נשמח להוציא את הכל יחד.
משה גפני: מי בעד האישור כפי שביקש מר גולן, עד ה-1 ביוני?
משה גפני: האישור ניתן.
משה גפני: מקדמות בגין מענק חד פעמי בסך 2,000 שקל למקבלי קצבאות שיקום לנכי צה"ל ולניצולי שואה
משה גפני: פנה למנהל הוועדה ממשרד הביטחון ומודיעים לנו – קיימנו על זה דיון לפני פסח.
משה גפני: אנחנו ביקשנו שיינתן המענק שניתן לעובדי המגזר הציבורי של 2,000 שקל, שיינתן גם למקבלי קצבאות שיקום לנכי צה"ל וגם לניצולי השואה.
משה גפני: אני קיבלתי מכתב: "בהמשך למכתבכם שבסימוכין, פנינו אליהם וביקשנו שישלמו את זה לפני פסח.
משה גפני: ברצוני לציין שהמקדמות שולמו לנכי צה"ל ביום 17.4.2011".
משה גפני: הם מודיעים שהדבר בוצע.
משה גפני: אני מבקש לדעת מהרשות של ניצולי השואה, מה בנושא של ניצולי השואה.
עופרה רוס: בוצע.
עופרה רוס: ביצענו את זה ב-17 באפריל.
עופרה רוס: כולם קיבלו את המקדמות כפי שהובטח.
משה גפני: אני מודה לכם, משרד הביטחון וגם לכם, הרשות לזכויות ניצולי השואה על כך שביצעתם את זה, ומשרד האוצר או כל משרד אחר יכול להוציא הודעה שהוא עשה את זה, ואת יודעת שוועדת הכספים ניהלה את המלחמה, אבל את הקרדיט לוקח מישהו אחר.
משה גפני: אבל זה בסדר גמור, זה סימן שהוועדה עובדת נכון.
עופרה רוס: מבחינתנו יש קרדיט מלא לוועדת הכספים.
משה גפני: על כל פנים – אנחנו מסיימים את הדיון בעניין הזה.
משה גפני: הכסף שולם – גם לניצולי השואה וגם לנכי צה"ל.
מרים דרייבר: אני באמת מודה למשרד האוצר, הם עשו עבודה יפה.
מרים דרייבר: אבל השאלה שלי היא מדוע אלה שמקבלים בערך 1,100 ומשהו – הם לא קיבלו?
משה גפני: מדוע הם לא קיבלו?
עופרה רוס: אני לא הייתי בוועדה הקודמת אבל הבנתי שדובר בנושא, ואנחנו בודקים את זה מבחינה משפטית כי זו לא אותה אוכלוסייה מדויקת.
משה גפני: תלכו לקולא.
עופרה רוס: אנחנו תמיד הולכים לקולא.
משה גפני: אז גם עכשיו – תנהגו לפי - -
מרים דרייבר: אז אנחנו צריכים שהם באמת יתחילו לעבוד ולעשות משהו.
משה גפני: קיבלתי את הבקשה שלך ונדמה לי שגם עופרה רוס קיבלה את הבקשה שלך.
מרים דרייבר: אני מודה לך.
מרים דרייבר: יש לי עוד נושא – אלה שמקבלים מוועידת התביעות – האם אנחנו יכולים לעשות משהו, כי הם מקבלים מעט מאד כסף.
מרים דרייבר: האם יש איזו דרך שאנחנו יכולים לבקש את ועדת התביעות שגם הם יתנו מתנה לפני פסח?
משה גפני: פסח כבר עבר.
מרים דרייבר: לא משנה.
מרים דרייבר: לפני ראש השנה.
זבולון אורלב: אדוני היושב ראש.
זבולון אורלב: הואיל ויחד עם חבר הכנסת זאב בילסקי אנחנו משמשים יושבי ראש השדולה הפרלמנטרית אני מוכן לקבל על עצמי יחד עם חבר הכנסת בילסקי לפנות לוועדת התביעות.
מרים דרייבר: ואפשר לקבל תשובות?
משה גפני: זה יפה ובסדר, תעשו את זה.
משה גפני: אני מבקש שאתם תבדקו האם יש אפשרות לטפל בעניין שהיא העלתה.
זבולון אורלב: - לא קשור.
משה גפני: אנחנו, בוועדה, התחלנו לקשור כל מיני דברים.
זבולון אורלב: היות ואנחנו רוצים שתהיה תוצאה חיובית אני מציע שהפניה לוועדת הפניות תהיה פניה מטעם הכנסת ולא מטעם משרד האוצר.
זבולון אורלב: הם יאמרו לך שכך יהיה סיכוי גדול יתר.
משה גפני: ראשית, אני רוצה להודות לכם על העניין הזה שזה נעשה לפני פסח ושקיבלתם את עמדת הוועדה- גם אתם וגם משרד הביטחון לגבי נכי צה"ל.
משה גפני: מה שהעלתה הגב' מרים דרייבר – אני מבקש לבדוק את מה שהיא אמרה לגבי הסעיף הראשון.
משה גפני: לגבי הסעיף השני אני מבקש גם מכם שתבדקו את זה, וחבר הכנסת אורלב- הכנסת יכולה ורשאית לפנות, ואני רוצה שתפנו, אבל אני רואה ברשות את האחראית על כל המערך הזה.
משה גפני: ניצולי שואה שמקבלים רנטה ואינם זכאים להשתתפות ברכישת תרופות – הצעתו של חה"כ בילסקי – דיון ומעקב.
משה גפני: הסעיף הבא – ניצולי שואה שמקבלים רנטה ואינם זכאים להשתתפות ברכישת תרופות – הצעתו של חה"כ בילסקי – דיון ומעקב.
משה גפני: בבקשה, מה נעשה עם זה.
עופרה רוס: מי שהיו בין מובילי המהלך היו כבודו וחבר הכנסת בילסקי ועוד אחרים.
עופרה רוס: כפי שהבטחנו - אנחנו הבטחנו שעד יום השואה אנחנו הולכים להפעיל את הנחות לניצולי השואה שמקבלים את הרנטה שלהם משלטונות גרמניה, רנטת בריאות וב-1 למאי קיבלו כבר הניצולים שהם חברי קופת חולים כללית, חברי קופת חולים מכבי.
עופרה רוס: חתמנו גם על הסכם עם חברי קופת חולים מאוחדת ויש הסכמה עקרונית עם לאומית, ואני מאמינה שאנחנו יכולים להתחיל לצאת לדרך.
עופרה רוס: פנינו גם לאוכלוסיות שלא רשומות אצלנו כדי שהם יפנו אלינו.
עופרה רוס: אנחנו נאשר את אלה שאנחנו יכולים לאשר ואת האחרים נעביר לגרמנים ש - -
משה גפני: אם אני ניצול שואה ואני חבר באחת מקופות החולים, נניח קופות חולים כללית – אני מקבל היום את הפטור מתשלום על תרופות כשאני הולך לסניף של קופת החולים.
עופרה רוס: בכללית – כן.
עופרה רוס: מי שרשום אצלנו במשרדים, ומוכר.
עופרה רוס: קיימת קבוצה נוספת שלא פנתה אלינו מעולם, פנתה ישירות לממשלת גרמניה.
עופרה רוס: לגביה פרסמנו בעיתונות שהם יכולים לפנות אלינו.
עופרה רוס: אנחנו נבדוק את הרשימות האלה ואם יש במקרה כאלה שמופיעים אצלנו בכל זאת ולא ידענו קודם – נכניס אותם, אחרים – נעביר אותם לשלטונות גרמניה, נקבל אישור ונכניס אותם מייד.
משה גפני: ולגבי קופת חולים לאומית?
עופרה רוס: עדיין הם לא חתמו על ההסכם.
עופרה רוס: שלחנו להם את ההסכם ואני מקווה שיש הסכמה עקרונית, שנקבל את ההסכם או היום או מחר.
משה גפני: תוכלי לעדכן אותנו?
משה גפני: או שנקבל הודעה ממשרד האוצר.
עופרה רוס: -
משה גפני: היו חברים שפנו אלי ואמרו לי – תראה מה שקורה, אנחנו עובדים וההפך – הרבה פעמים אנחנו צריכים להילחם גם נגד האוצר ונגד הממשלה, ובסוף, אחרי שהם נכנעים לנו, הם מוציאים הודעה לעיתונות שהם עשו את זה.
משה גפני: זה כמו שהיה לי עם מס רכישה.
זאב פקטור: זה לא אסון גדול, העיקר שנותנים.
משה גפני: אתמול דיברתי עם חבר הנכנסת בילסקי וסיכמתי אתו שאנחנו עובדים לשם שמים.
משה גפני: אפילו קרדיט לא לוקחים.
משה גפני: אנחנו חושבים שזו מצווה גדולה ואנחנו עושים את זה, והקרדיט זה משני.
ניר קידר: אנחנו , ממשרד הבריאות רוצים קודם כל לברך על המהלך החשוב הזה.
ניר קידר: אני חושב שעכשיו גם אפשר להסתכל על אוכלוסיית המעגל השני ולראות גם איך להם אפשר לתת עוד הנחות ועוד זכויות.
ניר קידר: המעגל השני, גם כאלה שלא רשומים.
ניר קידר: היום מקבלים בסביבות 100 אלף איש - להרחיב את זה גם לשאר ניצולי השואה, שגם הם יקבלו את ההטבות האלה בתרופות.
ניר קידר: חשוב לי להגיד לגבי קופת חולים לאומית - קופת חולים לאומית קיבלה לראשונה את החוזה מהרשות לזכויות ניצולי השואה יומיים אחרי שפורסמה ההודעה בעיתונות שהמבוטחים שלהם זכאים.
ניר קידר: ייקח לחלק מהקופות עוד זמן.
ניר קידר: כלומר, צריך להבין שחלק מהקופות יכולות לתת כבר עכשיו לאנשים שרשומים אצלם.
ניר קידר: חלק מהאנשים – עדיין הקופות לא יודעות, עדיין הם לא יכולים לקבל את הזכאות הזו עד אשר הרשות תעביר את השמות.
ניר קידר: לגבי קופות שעדיין בכלל לא העבירו את השמות, ייקח זמן עד שהם יוכלו לקבל את זה, מכיוון שזה לא נעשה בצורה אחידה עם כל הקופות.
משה גפני: וכמה זמן זה ייקח?
ניר קידר: זה תלוי קודם כל כמה זמן ייקח לרשות.
ניר קידר: הרשות, עם חלק מהקופות כבר חתמה על ההסכם וחלק מהקופות – צריך לשאול אותם כמה זמן ייקח עד שהם יוכלו להעביר את השמות לקופות.
ניר קידר: חשוב להגיד – זה שיש קופות שמתחילות קודם וקופות אחרות מתחילות אחר כך, זה נובע מההתנהלות של הרשות ולא מהרצון של קופות החולים להתחיל כמה שיותר מהר לספק את זה.
ניר קידר: ופות החולים תוך יומיים מרגע שהם יקבלו את השמות, תוכלנה להתחיל לתת - -
משה גפני: אז הם קיבלו את זה אתמול בצהריים?
ניר קידר: את הטיוטה של החוזה.
רויטל טופר: ולא את הקבצים.
רויטל טופר: אנחנו פה לפני שנה באנו והסברנו כמה זה חשוב העניין של להכליל אותם בתוך הרשימה.
רויטל טופר: אז אנחנו מברכים על זה ואנחנו מאד שמחיים.
רויטל טופר: לא היינו שותפים, לא שיתפו אותנו כרגע במהלך, אבל יש קבצים של שמות שלא נמצאים בקופות חולים.
רויטל טופר: למשל – למאוחדת וללאומית היום אין הטבות דרך גרמניה, כי אין להם הסכם עם גרמניה.
רויטל טופר: גם בכללית אין להם את כל השמות, יש להם רק חלק מהשמות.
רויטל טופר: ולכן חשוב שהזכאות תהיה זכאות אחידה.
רויטל טופר: חלק מהעיקרון של חוק ביטוח בריאות ממלכתי זה עיקרון השוויון.
רויטל טופר: הזכאות היתה צריכה להיות מוחלת באופן הומוגני.
עופרה רוס: קודם כל – אני אחדד את מה שאמרתי: כל הקופות קיבלו מאתנו את ההסכמים, כולל קופת חולים לאומית ביום חמישי, כולם.
עופרה רוס: קופת חולים כללית, קופת חולים מאוחדת ומכבי – חתמו.
עופרה רוס: קופת חולים לאומית טענה אחר כך שהיא לא קיבלה, וזה נשלח לה אתמול בצהריים.
עופרה רוס: לא היתה שום סיבה לא לשלוח ללאומית, אם שלחנו לכל הקופות האחרות.
רויטל טופר: -
משה גפני: לא, הוויכוח הזה לא קיים פה.
עופרה רוס: לגבי הרשימות שקיימות, ישנם אנשים בקופת חולים כללית ובקופת חולים מכבי שקיימים בקופות.
עופרה רוס: הקופות מזהות אותם ומכירות אותם.
עופרה רוס: אותם אנשים ב-1 במאי קיבלו את ההנחות כבר.
עופרה רוס: ישנם אנשים של מאוחדת ושל לאומית שלא נמצאים בקופת החולים, אז המערכת לא מכירה אותם, לא מזהה אותם, אז הם לא יכולים לקבל את ההנחה.
עופרה רוס: בנוסף, כפי שאמרתי קודם – אנחנו הרי פתחנו את מרכז המידע שלנו ואת המרכז מידע של הלשכה לפיצויים אישיים וביקשנו מכל מי שלא מופיע אצלנו כי מעולם לא פנה אלינו - שיפנה אלינו, יתן לנו את הפרטים שלו וזה התפרסם בכל העיתונים, והתפרסם פעם נוספת.
עופרה רוס: כל האנשים האלה יפנו אלינו.
עופרה רוס: ברגע שהם יפנו אלינו אנחנו נבדוק את האוכלוסייה הזו שוב.
עופרה רוס: אם ישנם אנשים שלא מופיעים בקופת חולים אנחנו נעביר מייד לקופת חולים את השמות שלהם, וכאלה שלא מופיעים בכלל – נעביר לגרמניה.
עופרה רוס: הרשימה תאושר.
זוהרה כהן: אני מהמשרד לאזרחים ותיקים.
זוהרה כהן: אנחנו בסיפור הזה כבר שנתיים וחצי.
זוהרה כהן: מאד חשוב לציין שיש 16 אלף איש שרשומים ומתוכם בקופות החולים רשומים רק 9,000 איש.
זוהרה כהן: יודעים את הרשימות כי כבר עשינו את זה לפני שנתיים, אנחנו יודעים שיש אלף איש בלאומית, אלף איש במאוחדת ויש - -
משה גפני: עם כל הכבוד לממשלה הזו – את מהמשרד לאזרחים ותיקים, את יושבת במשרד ראש הממשלה.
משה גפני: משרד האוצר נמצא לא רחוק מהמשרד הזה.
משה גפני: אני מבקש שתעבירו את הרשימות שיש לכם.
משה גפני: אני מבקש לעקוב אחרי העניין הזה, אני רוצה שיעדכנו אותי.
משה גפני: המגמה וההחלטה שלנו, וגם הרצון לשכם הוא לעשות שוויון בעניין הזה, לתת לכל ניצולי השואה.
משה גפני: לצערנו הרב, מספרם הולך ומתמעט.
משה גפני: לפחות עכשיו, מה שלא עשו בעבר, שכולם יקבלו את זה, לדאוג מהר שיגיעו שמות, לדאוג שהמשרד לאזרחים ותיקים גם יעביר - -
זוהרה כהן: יהיה שותף - -
משה גפני: יהיה שותף או לא יהיה שותף – מה, אני אחראי על הממשלה?
משה גפני: לא צריך את התיווך שלי כדי שהמשרד לאזרחים ותיקים, שאני גם רואה שהוא עושה כנס גדול, שגם ישתף את הרשות לזכויות ניצולי השואה.
משה גפני: לא צריך לעשות רק דברים שהם פומביים אלא גם את העבודה הסיזיפית.
משה גפני: לא לבוא לכאן, לוועדה, ולהגיד שיש רשימות.
משה גפני: יש רשימה – תשבו אתה.
זאב פקטור: משפט אחד, ברשותך – הצעתי פה במסגרת זו כבר לפני חודשים רבים הצעה פשוטה מאד, כאשר ראיתי שניצולי השואה והטיפול בהם מחולק ב-5 משרדים ממשלתיים ואף משרד לא יודע למעשה מה מצפים ממנו, אז ביקשתי ליצור ועדה עם אקזקוטיבה חזקה שיהיה בה נציג של כל משרד וההחלטות הוועדה הזו תהיינה מחייבות, מתפרסמות ומוסמכות לדון באותם העניינים שהם, לעומת הרצון הטוב שקיים בממשלה – כי קיים בממשלה רצון טוב ועם ישראל חש את הבושה שיש בנו אחרי 60 שנה שאנחנו מתווכחים ורוצים לעזור, אבל ישנם תקלות פה ותקלות שם, והדברים האלה צריכים להיות מנוהלים על ידי יד חזקה כאשר האלמנט של ניצולי השואה חייב להיות משתתף ומשותף בה.
זאב פקטור: אם ירצו איזושהי עזרה נוספת ממני - אתם יודעים איך למצוא אותי.
זבולון אורלב: -- את הוועדה שחבר הכנסת זאב בילסקי ואנוכי, כראשי השדולה, יחד אתך ועם חבר כנסת נוספים – הנחנו והגשנו הצעת חוק להקים רשות ממשלתית אחת, מאוחדת, ושלא יקרה מה שקרה כאן.